section_heading: Mogućnosti
paragraph_text: Android TV adaptacija je operacijskog sustava Android koja je namijenjena set-top boxevima i pametnim televizorima. Sadržaj na početnom zaslonu raspoređen je u horizontalne redove, kao što su područja namijenjena "otkrivanju" sadržaja i pregledu medijskih sadržaja dostupnih u instaliranim aplikacijama. Podržano je glasovno upravljanje i pretraživanje sadržaja na različitim servisima, a određeni uređaji podržavaju i Google Assistant.<ref> Svi Android TV uređaji podržavaju tehnologiju Google Cast koja omogućuje prijenost i prikaz sadržaja s nekog uređaja ili servisa na uređaju temeljenom na Android TV-u.<ref> Podržana je Googleova trgovina digitalnim sadržajem Google Play pomoću koje je moguće preuzeti aplikacije, filmove, glazbu i drugi digitalni sadržaj.<ref><ref>